|  |  |  |
| --- | --- | --- |
| Prvi.jpg | | [22. јун 2012.] **6/12** |
|  |  | |

|  |
| --- |
| **jun 2012. godine** |
| SAOPŠTENjE ZA MEDIJE |

**Prosječna neto plata u maju 826 KM**

Najviša prosječna neto plata u području *Finansijsko posredovanje* 1 344 KM, najniža u području *Ugostiteljstvo* 562 KM

**Prosječna mjesečna neto plata** zaposlenih u Republici Srpskoj,isplaćena u maju 2012. godine iznosi826 KM, a prosječna mjesečna bruto plata 1 364 KM.

Prosječna neto plata isplaćena u maju 2012. godine u odnosu na april 2012. godine veća je nominalno za 1,1% a realno za 1,2%. U odnosu na prosječnu neto platu u 2011. godini, prosječna neto plata u maju 2012. godine veća je nominalno za 2,1%, a realno za 0,2%. U maju 2012. godine u odnosu na isti mjesec prošle godine prosječna neto plata nominalno je veća za 1,3%, a realno je manja za 0,3%.

Najviša prosječna neto plata u maju 2012. godine, posmatrano po područjima djelatnosti, isplaćena je u području *Finansijsko posredovanje* i iznosi 1 344 KM, a najniža u području *Ugostiteljstvo* 562 KM.

U maju 2012. godine, u odnosu na april 2012. godine, najveći nominalni rast neto plate zabilježen je u područjima *Vađenje ruda i kamena* za 6,3%, *Finansijsko posredovanje za 3,9% i Ugostiteljstvo za 2,5%* dok je nominalno niža plata u područjima *Trgovina na veliko i trgovina na malo* za 1,3%, *Građevinarstvo* za 1,2% i *Poljoprivreda, lov i šumarstvo* za 0,8%.

2011. 2012.

KM

Grafikon 1. Prosječne neto plate zaposlenih po mjesecima

**Mjesečna inflacija u maju 2012. godine -0,1%**

**Godišnja inflacija (maj 2012/maj 2011) 1,6%**

Cijene proizvoda i usluga, koje se koriste za ličnu potrošnju u Republici Srpskoj, mjerene indeksom potrošačkih cijena, u maju 2012. godine u odnosu na april 2012. godine, u prosjeku su niže za 0,1%.

Ovakvo kretanje cijena rezultiralo je pojeftinjenjem svih vrsta goriva, što je uzrokovalo pad cijena u odjeljku *Prevoz* 1,0%.

Zabilježen je rast kod 2 od ukupno 12 odjeljaka. Rast cijena u maju zabilježen je jedino u odjeljcima *Zdravstvo i Hrana i bezalkoholna pića.*

U odjeljku *Zdravstvo* koji bilježi rast 0,2% došlo je do povećanja cijena farmaceutskih proizvoda za 0,3% i ostalih medicinskih proizvoda (zavoji, šprice, toplomjeri) 0,7%.

I u odjeljku *Hrana i bezalkoholna pića* zabilježen je rast 0,1%, i to grupa *Hrana* bilježi rast 0,1% zbog povećanja cijena u podgrupama *Voće 4,0%*, *Riba 1,7%, Meso 0,3% i Ulja i masnoće*  0,2%. U podgrupi *Voće* je i ovaj mjesec došlo do povećanja cijena citrusnog voća (narandža, limun, grejpfurt, mandarina, limun, kivi), kao i povećanja cijene jabuka i krušaka. U podgrupi *Riba* na povećanje cijena su uticale veće cijene svježe i smrznute ribe za 2,1%, kao i konzervisane ribe za 0,4%. Iako je cijena teletine ovaj mjesec u prosjeku bila niža za 1,2%, na povećanje cijena u podgrupi *Meso* je uticalo povećanje cijena junetine i jagnjetine za 1,8%, kao i svinjetine za 0,8%. Na povećanje cijena u podgrupi Ulja i masnoće su uticale veće cijene maslinovog ulja za 1,9%, maslaca za 1,0%, kao i jestivog ulja za 0,1%. Na povećanje cijena *Bezalkoholnih pića* za 0,1% najviše je uticalo povećanje cijena mineralne vode i gaziranih bezalkoholnih pića za 0,1%.

U odjeljcima *Stanovanje*, *Komunikacije*, *Rekreacija i kultura*, *Obrazovanje*, *Restorani i hoteli* i *Ostala dobra i usluge* cijene se u prosjeku nisu mijenjale.

U odjeljku *Alkoholna pića i duvan* zabilježen je pad cijena 0,1%, usljed smanjenja cijene piva 0,8%.

Pad cijena za 0,1% zabilježen je i u odjeljku *Namještaj i pokućstvo* zbog nižih cijena proizvoda za čišćenje i održavanje kuće za 0,6%.

Cijene proizvoda i usluga, koji se koriste za ličnu potrošnju u Republici Srpskoj, u maju 2012. godine u odnosu na isti mjesec 2011. godine, više su u prosjeku za 1,6%.

Posmatrano po odjeljcima namjene potrošnje, u maju 2012. godine u odnosu na maj 2011. godine, najviši rast zabilježen je kod odjeljka *Alkoholna pića i duvan* za 8,4%,zatim slijede indeksi odjeljaka: *Prevoz* za 5,1%, *Komunikacije* za 4,2%, *Stanovanje* za 2,1%, *Namještaj i pokućstvo za 1,8%*, *Ostala dobra* i *usluge za 0,5%,* *Hrana i bezalkoholna pića* za 0,2%, *Restorani i hoteli* za 0,2%, *Obrazovanje* za 0,1%. Indeks odjeljka *Zdravstvo* *u prosjeku je ostao isti.* Indeks odjeljka *Rekracija i kultura* niži je za 0,3%,dok je indeks odjeljka *Odjeća i obuća* niži za 3,7%.

**Cijene proizvođača industrijskih proizvoda (V 2012/IV 2012.) u prosjeku više 0,1%**

Cijene proizvođača industrijskih proizvoda u maju 2012. godine u odnosu na april 2012. godine u prosjeku su više za 0,1%, u odnosu na maj 2011. godine više su za 0,3% i u odnosu na decembar 2011. godine u prosjeku su ostale na istom nivou.

Posmatrano po namjeni potrošnje, u maju 2012. godine u odnosu na april 2012. godine cijene intermedijarnih proizvoda kao i cijene trajnih proizvoda za široku potrošnju u prosjeku su više za 0,3%, cijene energije u prosjeku su više za 0,1%, cijene netrajnih proizvoda za široku potrošnju u prosjeku su niže za 0,2%; dok su cijene kapitalnih prozvoda u prosjeku ostale na istom nivou.

Cijene energije, posmatrano po namjeni potrošnje, u maju 2012. godine u odnosu na maj 2011. godine, u prosjeku su više za 1,5%, cijene netrajnih proizvoda za široku potrošnju za 0,6%, cijene trajnih proizvoda za široku potrošnju za 0,3%, cijene kapitalnih prozvoda za 0,1%, dok su cijene intermedijarnih proizvoda u prosjeku su niže za 1,3%.

Posmatrano po područjima industrijske proizvodnje (PRODCOM), cijene područja područja (D) prerađivačka industrija u maju 2012. godine u odnosu na april 2012. godine u prosjeku su više za 0,4%, cijene područja (C) vađenje ruda i kamena, u prosjeku su niže za 0,6%, dok su cijene područja (E) proizvodnja i snabdijevanje električnom energijom, gasom i vodom u prosjeku ostale na istom nivou.

U maju 2012. godine, u odnosu na maj 2011. godine, cijene područja *Vađenje ruda i kamena* u prosjeku su više za 2,1%, cijene područja *Proizvodnja i snabdijevanje električnom energijom*, *gasom i vodom* za 0,5% dok su cijene područja *Prerađivačka industrija* u prosjeku niže za 0,1%.

**Indeks industrijske proizvodnje (V 2012/∅ 2011.) manji 5,6%**

Indeks zaposlenih u industriji (V 2012/∅ 2011.) manji 0,8%

**Industrijska proizvodnja** ostvarena u maju 2012. godine u odnosu na isti mjesec prošle godine manja je za 4,6%, u odnosu na prosječnu mjesečnu proizvodnju iz 2011. godine manja je za 5,6%, dok je u odnosu na prethodni mjesec tekuće godine veća za 2,8%.

Industrijska proizvodnja ostvarena u periodu januar - maj 2012. godine u odnosu na isti period prošle godine manja je za 3,9%. U istom periodu u području *Proizvodnja i snabdijevanje električnom energijom* zabilježena je negativna stopa promjene od 0,4%, u području *Vađenje ruda i kamena* negativna stopa promjene od 3,7% i u području *Prerađivačka industrija* negativna stopa promjene od 6,7%.

Posmatrano po ekonomskoj namjeni industrijskih proizvoda u periodu januar – maj 2012. godine u odnosu na isti period prošle godine zabilježena je negativna stopa promjene energije od 0,8%, trajnih proizvoda od 1,8%, netrajnih proizvoda od 8,0% i intermedijarnih proizvoda od 8,2%, dok je kod kapitalnih proizvoda zabilježena pozitivna stopa promjene od 3,1%.

**Broj zaposlenih u industriji** u maju 2012. godine u odnosu na april 2012. godine veći je za 0,5%.

Ukupan broj zaposlenih u industriji u periodu januar - maj 2012. godine u poređenju sa istim periodom prošle godine manji je za 2,0%, pri čemu je u području *Proizvodnja i snabdijevanje električnom energijom* zabilježen pad broja zaposlenih od 0,5%, u području *Vađenje ruda i kamena* pad od 0,9% i u području *Prerađivačka industrija* pad od 2,3%.

**Pokrivenost uvoza izvozom (u periodu I–V 2012.) 54,8%**

Izvoz (I-V 2012/I-V 2011.) smanjen 3,5%

U mjesecu maju 2012. godine, ostvaren je izvoz u vrijednosti 227 miliona KM i uvoz u vrijednosti od 383 miliona KM.

U okviru ukupno ostvarene robne razmjene Republike Srpske sa inostranstvom u maju ove godine, procenat pokrivenosti uvoza izvozom iznosio je 59,4%.

U periodu januar - maj 2012. godine ostvaren je izvoz u vrijednosti od 966 miliona KM, što je za 3,5% manje u odnosu na isti period prethodne godine. Uvoz je, u istom periodu, iznosio milijardu i 763 miliona KM, što je za 6,1% više u odnosu na isti period prethodne godine.

Procenat pokrivenosti uvoza izvozom za prvih pet mjeseci tekuće godine iznosio je 54,8%, dok je spoljnotrgovinski robni deficit iznosio 797 miliona KM.

U pogledu geografske distribucije robne razmjene Republike Srpske sa inostranstvom, u periodu januar - maj 2012. godine, najviše se izvozilo u Srbiju i to u vrijednosti od 155 miliona KM, odnosno 16,0%, te u Italiju, u vrijednosti od 153 miliona KM, odnosno 15,9% od ukupnog ostvarenog izvoza.

U istom periodu, najviše se uvozilo iz Rusije i to u vrijednosti od 428 miliona KM, odnosno 24,3% i iz Srbije, u vrijednosti od 297 miliona KM, odnosno 16,9% od ukupno ostvarenog uvoza.

Posmatrano po grupama proizvoda, u periodu januar - maj 2012. godine, najveće učešće u izvozu ostvaruju naftna ulja i ulja dobijena od bitumenoznih minerala (osim sirovih) sa ukupnom vrijednošću od 147 miliona KM, što iznosi 15,2% od ukupnog izvoza, dok najveće učešće u uvozu ostvaruje nafta i ulja dobijena od bitumenoznih minerala (sirova), sa ukupnom vrijednošću od 468 miliona KM, što iznosi 26,6% od ukupnog uvoza.

2011. 2012.

Grfikon 2. Izvoz i uvoz po mjesecima u hiljadama KM

**Socijalna zaštita**

Ukupan broj korisnika socijalne zaštite u 2011. godini iznosi 350 300 i manji je za oko 2% u odnosu na 2010. godinu. Međutim, evidentno je povećanje maloljetnih korisnika za oko 5%.

Najveći broj maloljetnih korisnika socijalne zaštite ima između 7 i 14 godina, dok najviše punoljetnih korisnika ima preko 65 godina.

U 2011. godini u odnosu na 2010. godinu, pružen je manji broj oblika i usluga socijalne zaštite (za skoro 7%).

Evidentirano je osam ustanova socijalne zaštite za djecu i omladinu i 10 ustanova za odrasle. Broj korisnika ustanova za djecu i omladinu iznosio je 544 i skoro je nepromijenjen u odnosu na 2010. godinu, dok se broj korisnika ustanova za odrasle povećao i iznosi 1 052.

Ukupan broj korisnika koji su ostvarivali pravo na dodatak na djecu u 2011. godini iznosi 29 674, a broj djece koja su koristila pravo na dodatak za djecu u istoj godini je 41 636. U odnosu na 2010. godinu, ukupan broj korisnika koji ostvaruju pravo na dodatak na djecu kao i broj djece korisnika, su se smanjili za 2,0% u 2011. godini.

|  |
| --- |
| **MATERIJAL PRIPREMILI:** |
| **Statistika rada**  Biljana Glušac  [biljana.glisic@rzs.rs.ba](mailto:biljana.glisic@rzs.rs.ba) |
| **Statistika cijena**  Biljana Tešić  [biljana.tesic@rzs.rs.ba](mailto:biljana.tesic@rzs.rs.ba)  Jasminka Milić  [jasminka.milic@rzs.rs.ba](mailto:jasminka.milic@rzs.rs.ba) |
| **Statistika industrije i rudarstva**  Mirjana Bandur  [mirjana.bandur@rzs.rs.ba](mailto:mirjana.bandur@rzs.rs.ba) |
| **Statistika spoljne trgovine**  Sanja Stojčević  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |
| **Statistika socijalne zaštite**  Sanja Panić  [sanja.panic@rzs.rs.ba](mailto:sanja.panic@rzs.rs.ba) |

|  |
| --- |
| **OBJAŠNjENjA POJMOVA** |
| **∅** - prosjek |

|  |
| --- |
|  |
| Saopštenje pripremilo odjeljenje publikacija |
| Vladan Sibinović, načelnik odjeljenja  Izdaje Republički zavod za statistiku,  Republika Srpska, Banja Luka, Veljka Mlađenovića 12d  Dr Radmila Čičković, direktor Zavoda  Saopštenje je objavljeno na Internetu, na adresi: www.rzs.rs.ba  tel. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Prilikom korišćenja podataka obavezno navesti izvor** |